Source: https://www.zakonypreludi.sk/zz/2004-318/znenie-20040601
Timestamp: 2019-03-25 14:37:15+00:00
Document Index: 11749848

Matched Legal Cases: ['§ 2', '§ 8', '§ 7', '§ 13', '§ 8', '§ 13', '§ 8', '§ 8', '§ 8', '§ 1', '§ 11', '§ 1', '§ 2', '§ 1', '§ 1', '§ 2', '§ 1', '§ 1', '§ 2', '§ 1', '§ 2', '§ 13', '§ 1', '§ 1', '§ 13', '§ 1', '§ 13', '§ 1', '§ 21', '§ 7']

318/2004 Z. z. Opatrenie Ministerstva životného prostredia Slovenskej republiky o úprave dispozičných oprávnení spr...
318/2004 Z. z.
Znenie účinné od 01.06.2004
Opatrenie č. 318/2004 Z. z.Opatrenie Ministerstva životného prostredia Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva životného prostredia Slovenskej republiky pri nakladaní s majetkom štátu
Čiastka 133/2004
Platnosť od 19.05.2004
Účinnosť od 01.06.2004 do30.06.2009
Zrušený 278/1993 Z. z.
Subjekty práva životného prostredia
§ 2 - Osobitné ponukové konanie pri prevode hnuteľných vecí štátu [k § 8 ods. 5 písm. h) zákona ]
§ 7 - Nájom nehnuteľných vecí štátu (k § 13 ods. 6 zákona )
§ 8 - Výpožička majetku štátu (k § 13 ods. 9 zákona )
Aktuálne znenie 01.07.2009 - 30.11.2014
Znenie 01.06.2004 - 30.06.2009
zo 4. mája 2004
o úprave dispozičných oprávnení správcov majetku štátu v zriaďovateľskej pôsobnosti Ministerstva životného prostredia Slovenskej republiky pri nakladaní s majetkom štátu
Ministerstvo životného prostredia Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Toto opatrenie sa vzťahuje na správcov majetku štátu (ďalej len „správca“), ktorými na účely tohto opatrenia sú
a) rozpočtové organizácie a príspevkové organizácie zriadené ministerstvom,1)
b) Slovenská inšpekcia životného prostredia,2)
c) krajské úrady životného prostredia.3)
Osobitné ponukové konanie pri prevode hnuteľných vecí štátu [k § 8 ods. 5 písm. h) zákona]
Povinnosť vykonať osobitné ponukové konanie podľa § 8 ods. 1 zákona sa vzťahuje na správcov uvedených v § 1 tohto opatrenia, ak predmetom prevodu sú hnuteľné veci štátu, ktorých cena určená znaleckým posudkom za jednotlivú vec je vyššia ako 50 000 Sk; to neplatí, ak ide o prevody týchto vecí na účely uvedené v § 11 ods. 7 zákona.
Na platnosť zmluvy o prevode správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prevádzajú hnuteľné veci štátu uvedené v § 2 tohto opatrenia do správy iných správcov, ako sú uvedení v § 1 ods. 1 písm. a) zákona.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu prenechávajú správu hnuteľných vecí štátu uvedených v § 2 tohto opatrenia iným správcom, ako sú uvedení v § 1 ods. 1 písm. a) zákona.
Na platnosť kúpnej zmluvy sa vyžaduje súhlas ministerstva, ak správcovia uvedení v § 1 tohto opatrenia prevádzajú vlastníctvo hnuteľných vecí štátu uvedených v § 2 tohto opatrenia.
Na platnosť zámennej zmluvy sa vyžaduje súhlas ministerstva, ak správcovia uvedení v § 1 tohto opatrenia vymieňajú hnuteľné veci štátu uvedené v § 2 tohto opatrenia.
Nájom nehnuteľných vecí štátu (k § 13 ods. 6 zákona)
Na platnosť nájomnej zmluvy, ktorou správcovia uvedení v § 1 tohto opatrenia prenechávajú do nájmu viac ako 30 % celej podlahovej plochy stavby alebo viac ako 30 % výmery pozemku, sa vyžaduje súhlas ministerstva, ak správcovia uvedení v § 1 tohto opatrenia prenechávajú tento majetok štátu do nájmu na čas dlhší ako jeden rok; to neplatí, ak ide o nájom nebytových priestorov na účely poskytovania zdravotnej starostlivosti a nájom nehnuteľnosti alebo jej častí na účely realizácie projektov energetickej efektívnosti.
Výpožička majetku štátu (k § 13 ods. 9 zákona)
Na platnosť zmluvy o výpožičke, ktorou správcovia uvedení v § 1 tohto opatrenia prenechávajú do výpožičky viac ako 30 % celej podlahovej plochy stavby alebo viac ako 30 % výmery pozemku subjektom uvedeným v § 13 ods. 7 písm. a) a f) zákona, sa vyžaduje súhlas ministerstva, ak správcovia uvedení v § 1 tohto opatrenia prenechávajú tento majetok štátu do výpožičky na čas dlhší ako jeden rok.
Zrušuje sa opatrenie Ministerstva životného prostredia Slovenskej republiky č. 392/2003 Z. z. z 12. septembra 2003 o úprave dispozičných oprávnení správcov majetku štátu v zriaďovateľskej pôsobnosti Ministerstva životného prostredia Slovenskej republiky pri nakladaní s majetkom štátu.
Toto opatrenie nadobúda účinnosť 1. júna 2004.
1) § 21 ods. 4 písm. b) zákona Národnej rady Slovenskej republiky č. 303/1995 Z. z. o rozpočtových pravidlách v znení zákona Národnej rady Slovenskej republiky č. 386/1996 Z. z.
2) § 7 zákona Slovenskej národnej rady č. 595/1990 Zb. o štátnej správe pre životné prostredie v znení neskorších predpisov.
3) Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov.